Cuneiform Tablet Kt 94/k 1264 (AKT 6a 271)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-lá-ḫu-um ra-bi-ṣa-am a-ba-ba e-pu-ul-šu um-ma a-lá-ḫu-um-ma us-kà-i-in a ṭup-pí-im ša a-lim{ki} ù ra-bi-ṣí-im ša be-li-a tí-ma-li-ma ta-áš-a-lá-ni-ma a-pu-ul-kà um-ma a-na-ku-ma al-kam ba-a-am ma-lá a-bi KÙ.BABBAR i ṭup-pì-im il₅-pu-tí-ni lá-áš-qúl-ma ù a-na a-lim{ki} lu ni-lik al-kam u₄-ma-ma KÙ.BABBAR lá-áš-qúl-ma ù ba-a-ba-tim ša a-bi-ni lu-kà-li-ma i ša-ḫa-tí-a i-zi-iz-ma KÙ.BABBAR lu nu-ša-áš-qí-il₅-ma a ma-lá ṭup-pí-im ša a-lim{ki} a-na a-lim{ki} lu ni-lik ṭup-pá-am ša a-lim{ki} ú ra-bi-ṣa-am ša be-li-ni lá nu-na-aḫ ší-bu-tum